**KAUNO LOPŠELIS – DARŽELIS „GINTARĖLIS“**

**2021 METŲ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

1.1. Įstaigos juridinis adresas: Baltijos g. 28, LT – 48252, Kaunas

1.2. Telefono Nr.: 8 - 37- 377575; 8 - 37- 377570

1.3. El. pašto adresas: l.d.gintarelis@gmail.com

1.4. Interneto svetainės adresas: w.w.w.kaunogintarelis.lt

1.5. Įstaigos įsteigimo metai: 1991-01-30

1.6. Įstaigos vadovas (vardas, pavardė, paskyrimo data): Gintarė Bosienė, 2022-03-05

**II SKYRIUS**

**VADOVO ŽODIS**

Kauno lopšelis-darželis ,,Gintarėlis“- savivaldybės biudžetinė įstaiga įgyvendinanti ikimokyklinio ir priešmokyklinio ugdymo programas, integruojanti Valdorfo, Marijos Montessori pedagogines sistemas. Įstaigoje veikia 12 grupių: dvi lopšelio, dešimt darželio , dvi iš jų yra mišrios ir dvi priešmokyklinio ugdymo grupės.

Įgyvendinant įstaigos 2019 -2021 metų strateginio ir 2021 metų veiklos plano tikslus, buvo atsižvelgta į valstybinės švietimo 2013 – 2022 metų strategijos kryptis, Kauno miesto savivaldybės švietimo veiklos kryptis 2019 -2021 metams, Valstybės pažangos strategiją „Lietuvos pažangos strategija „Lietuva 2030“, taip pat į mokyklos bendruomenės poreikius, telkiant bendriems tikslams.

Įstaigos veiklos veiklos rodikliai 2021 m. buvo orientuoti į ikimokyklinio ir priešmokyklinio amžiaus vaikų pasiekimų gerinimą, integruojant į ugdymo(si) turinį šiuolaikines technologijas bei inovatyvų STEAM ugdymo(si) metodą. Atlikus ikimokyklinio ir priešmokyklinio amžiaus vaikų pasiekimų ir pažangos lygio vertinimo analizę, nustatyta, kad 95proc. ikimokyklinio ir priešmokyklinio amžiaus vaikai atitinka vaiko raidą. Gerinant ugdymo kokybę, tobulinta virtuali grupių ugdomoji aplinka, įstaigos pedagogai mokėsi ir pagerino praktinius įgūdžius IT srityje, išbandydami virtualias mokymo aplinkas, kurdami skaitmeninį ugdymo turinį bei priemones. El. dienyne „Mūsų darželis“, sukurtas virtualus metodikos centras. Siekiant ugdymo vientisumo, skatinome bendravimą ir bendradarbiavimą su tėvais, norint pagerinti tėvų informavimą, visi tėvai gavo priegą prie el. dienyno „Mūsų darželis“, kur gali susipažinti su ugdymo planais, vaikų veiklomis, refleksijomis, matyti asmeniškai vaiko pasiekimus bei teikti savo pasiūlymus. Įgyvendinant 2021 metų planą, sudarytos sąlygos visapusiškam vaikų ugdymui ir ugdymuisi, užtikrinant vaikų socialinį ir psicholginį saugumą, įstaigoje įgyvendinta tarpatautinė programa „Zipio draugai“ , socialinio ir emocinio ugdymo programa „Kimochi“ , ikimokyklinio ir priešmokyklinio amžiaus vaikai, dalyvavo Draugiškojoje SEU DRAMBLIADOJE 2021. Didelis dėmesys skirtas specialiųjų ugdymo(si) poreikių turintiems vaikams. Vaikams turintiems vidutinių ir didelių specialiųjų ugdymo(si) poreikių, dalyvauti ugdymo veikloje, padeda mokytojo padėjėjas. Papildomai įsteigtas logopedo etatas. Įstaigoje patvirtintas Mokinių sergančių lėtinėmis neinfekcinėmis ligomis (toliau – LNL) savirūpos proceso organizavimo tvarkos aprašas.

Lėšos įstaigoje planuojamos ir įsisavintos efektyviai.

Įstaigos pareigybių sąrašas parengtas neviršijant nustatyto didžiausio leistino etatų skaičiaus ir darbo užmokesčio fondo. Finansinė drausmė mepažeista. Finansų kontrolės ataskaita įvertinta gerai.

Bendruomenei pateiktos finansinės ataskaitos pagal numatytą atiskaitymą ir visuomenės informavimo tvarką.

**III SKYRIUS**

**ATASKAITINIO LAIKOTARPIO VEIKLOS TIKSLŲ ĮGYVENDINIMAS IR VEIKLOS REZULTATAI**

Informacija apie įstaigos veiklos tikslų įgyvendinimą ir veiklos rezultatus pateikiama prie veiklos ataskaitos pridedamame priede, kuris parengtas pagal Kauno miesto savivaldybės administracijos skyriui priskirtos biudžetinės ar viešosios įstaigos metų veiklos plano vykdymo ataskaitos formą, patvirtintą Kauno miesto savivaldybės administracijos direktoriaus 2021 m. sausio 26 d. įsakymu Nr. A-233 „Dėl Kauno miesto savivaldybės biudžetinių įstaigų ir viešųjų įstaigų (išskyrus sveikatos priežiūros įstaigas), kurių savininkė yra Kauno miesto savivaldybė, metinių veiklos planų ir jų vykdymo ataskaitos formų patvirtinimo“.

**IV SKYRIUS**

**KAUNO MIESTO SAVIVALDYBĖS ADMINISTRACIJOS CENTRALIZUOTO VIDAUS AUDITO SKYRIAUS, KAUNO MIESTO SAVIVALDYBĖS KONTROLĖS IR AUDITO TARNYBOS, KITŲ INSTITUCIJŲ PATIKRINIMO IŠVADOS**

Kauno priešgaisrinės gelbėjimo valdyba valstybinės priešgaisrinės priežiūros skyrius 2021-03-01 Nr. 21-81

1. Ant vidaus gaisrinio vandentiekio čiaupų trūksta rankenų – pažeidimas įvykdytas.
2. Žmonių evakavimo planai nepakabinti prie kiekvieno įėjimo ir ar išėjimo. Ne visi evakavimo planai patvirtinti įstaigos vadovo – pažeidimas įvykdytas.

Kauno miesto savivaldybės administracijos centralizuotas vidaus audito skyrius 2021-05-03 Nr. 21-9-9

1. Užtikrinti tinkamą kito ilgalaikio turto apskaitą, nurašant netinkamą naudoti turą ir įtraukiant į ilgalaikio turto apskaitą netinkamai apskaitytą turtą – rekomendaciją įvykdyta.
2. Organizuoti įstaigos patikėjimo teise naudojamo pastato vertės padidinimą nebaigtos statybos verte – rekomendacija įvykdyta.
3. Spręsti kalusimą dėl pakankamo su vaikų priežiūra bei pagalba mokiniui susijusių pareigybių (etatų) skaičiaus suformavimu bei neviršyti Etatų normatyvuose numatytų etatų dydžio – rekomendacija įvykdyta.
4. Imtis priemonių valdyti riziką, susijusią su kitomis prekėmis ir pasalugomis skirtų lėšų panaudojimu pagal paskirtį – rekomendacija įvykdyta.
5. Imtis priemonių valdyti riziką, susijusią su skolų už vaikų maitinimą išieškojimu Lietuvis respublikos teisės aktų nustatyta tvarka – rekomendacija įvykdyta iš dailies, dėl tėvų, kurių vaikai jau išvykę pasikeitusių kontaktų.
6. Nustatyti papildomas vidaus kontrolės priemones, susijusias su prekių ir paslaugų įsigijimu, atliekant viešųjų pirkimų procedūras, su tinkamu viešųjų pirkimų dokumentų valdymu bei su sutarčių sudarymu ir viešinimu – rekomendaciją įvykdyta.

Statinio apžiūros aktas 2021-07-08 Nr. 16

1. Rekomenduojama įrengti nuogrindą viso pastato perimetru – negautas finansavimas.
2. Pakeisti korozijos paveiktą vamzdyną – negautas finansavimas.
3. Rekomenduojama sumontuoti plastikinį buitinių nuotekų vamzdyną perdangose – negautas finansavimas.

**V SKYRIUS**

**KITA SVARBI SU ĮSTAIGOS VEIKLA SUSIJUSI INFORMACIJA**

Siekiant aukštesnės ugdymo kokybės, ugdymo procese naudojant inovatyvias priemones bei taikant ugdymo turinio naujoves, įstaigoje sėkmingai įgyvendinantas Europos Sąjungos struktūrinių fondų lėšų bendrai finansuojamas projektas Nr. 09.2.1-ESFAK-728-0017 „Žaidžiu. Kuriu. Dalinuosi“ iki projekto sutartyje nustatyto termino, įsisavintos visos projekto lėšos. Įrengta moderni, šiuolaikinėmis ugdymo priemonėmis aprūpinta erdvė STEAM veiklai. Šeši pedagogai dalyvavo STEAM mokymuose. Surengta gerosios patirties sklaida pedagogų kolektyve. Įdiegtas virtualus STEAM centras „Mūsų darželis“ platformoje. projekto rezultatai pristatyti Kauno pedagogams metodiniame renginyje „ES finansuotų projektų rezultatai: ikimokyklinių įstaigų veiklos kokybės pokyčiai, idėjos ir naujos galimybės“. Veiklų dėjomis pasidalinta su Kauno miesto pedagogais.

Direktoriaus pavaduotoja ugdymui Gintarė Bosienė

atliekanti direktoriaus funkcijas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos vadovo pareigų pavadinimas) (parašas) (vardas ir pavardė)